
ΤΕΥΧΟΣ ΤΡΙΤΟ 


Αρ. Φύλλου 741 


ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ 

ΠΑΝΕΠΙΣΤΗΜΙΟ ΑΙΓΑΙΟΥ 

Αριθμ. 3274 _ 

Προκήρυξη θέσης μέλους ΔΕΠ του Τμήματος 
Στατιστικής και Αναλογιστικών-Χρηματοοικο- 
νομικών Μαθηματικών της Σχολής Θετικών Επι¬ 
στημών του Πανεπιστημίου Αιγαίου στη βαθμίδα 
του Αναπληρωτή Καθηγητή με γνωστικό αντικεί¬ 
μενο «Αναλογιστικά - Ασφαλιστικά». 

Η Πρυτάνισσατου Πανεπιστημίου Αιγαίου, λαμβάνο- 
ντας υπόψη την εισήγηση της Συνέλευσης του Τμήματος 
Στατιστικής και Αναλογιστικών-Χρηματοοικονομικών 
Μαθηματικών (αρ. συν. 3/12.12.2018) και την αριθμ. 
1035/05.12.2018 αίτηση μόνιμου Επίκουρου Καθηγητή 
του Τμήματος Στατιστικής και Αναλογιστικών-Χρημα- 
τοοικονομικών Μαθηματικών, και σύμφωνα με τις δι¬ 
ατάξεις: 

1) των άρθρων 16 παρ. 1 και 19 του ν. 4009/2011 (ΦΕΚ 
Α' 195) όπως έχουν τροποποιηθεί και ισχύουν 

2) του άρθρου 9 του ν. 4521/2018 (ΦΕΚ Α'38) 

3) των παρ. 9 και 10 του άρθρου τέταρτου του 
ν. 4405/2016 (ΦΕΚ ΑΊ 29) 

4) των άρθρων 15 παρ. 15 εδάφιο ζ, 21 παρ. 2 εδάφιο 
ιδ και 84 παρ. 9 και 10 του ν. 4485/2017 (ΦΕΚ ΑΊ 14) 

5) του π.δ. 134/1999 (ΦΕΚ Α' 132) 

6) της παρ. 1 του άρθρου 30 του ν. 4452/2017 (ΦΕΚ 
ΑΊ7) 

7) της παρ. 1 του άρθρου 23 του ν. 3549/2007 (ΦΕΚ 
Α'69) 

8) την αριθμ. Φ.122.1/88/119483/Ζ2/20.07.2016 εγκύ¬ 
κλιο της Αναπληρώτριας Υπουργού με θέμα «Οδηγίες 
εφαρμογής του ν. 4369 (Α'27), του ν. 4386/2016 (ΦΕΚ Α' 83) 
και του ν. 4405/2016 (Α' 129)» (ΑΔΑ: 7 Α0Λ4653ΠΣ-2Ι3) 

9) την υπουργική απόφαση με αριθμ. Φ.122.1 /6/14241 / 
Ζ2/27.01.2017 (ΦΕΚ Β' 225) (ΑΔΑ: ΩΓΠΤ4653ΠΣ-ΩΑ7) 

10) την αριθμ. 61 (επαναληπτική)/22.12.2016/1.2 από¬ 
φαση της Συγκλήτου του Πανεπιστημίου Αιγαίου 

11) την αριθμ. 33/29.03.2018/7.5 απόφαση της Συ¬ 
γκλήτου του Πανεπιστημίου Αιγαίου 

12) την αριθμ. Φ.122.1/43/55760/Ζ2/04.04.2018 εγκύ¬ 
κλιο του Γενικού Γραμματέα του Υπουργείου Παιδείας, 
Έρευνας και Θρησκευμάτων 

αποφασίζει την προκήρυξη (ανοικτή προκήρυξη) για 
την πλήρωση μιας (1) θέσης μέλους ΔΕΠ, ως εξής: 


ΠΑΝΕΠΙΣΤΗΜΙΟ ΑΙΓΑΙΟΥ 

ΣΧΟΛΗ ΘΕΤΙΚΩΝ ΕΠΙΣΤΗΜΩΝ 

ΤΜΗΜΑ ΣΤΑΤΙΣΤΙΚΗΣ ΚΑΙ ΑΝΑΛΟΓΙΣΤΙΚΩΝ-ΧΡΗΜΑ- 
ΤΟΟΙΚΟΝΟΜΙΚΩΝ ΜΑΘΗΜΑΤΙΚΩΝ 

- Μία (1) θέση μέλους ΔΕΠ στη βαθμίδα του Αναπλη¬ 
ρωτή Καθηγητή με γνωστικό αντικείμενο «Αναλογιστι- 
κά - Ασφαλιστικά» 

Περιγραφή γνωστικού αντικειμένου: 

Η θέση αφορά στην έρευνα και διδασκαλία θεμά¬ 
των που σχετίζονται με τα Αναλογιστικά-Ασφαλιστικά 
(Μαθηματικά Ασφαλίσεων Ζωής, Μαθηματικά Γενικών 
Ασφαλίσεων, Αναλογιστικά Πρότυπα Επιβίωσης, Συντα- 
ξιοδοτικά σχήματα, Θεωρία και Μέτρα Κινδύνου). 

Ο υποψήφιος θα πρέπει να έχει αναγνωρισμένο διεπι¬ 
στημονικό ερευνητικό έργο στο αντικείμενο των Αναλο- 
γιστι κών-Ασφαλιστι κών Μ αθ η μάτι κών. 

Ο υποψήφιος θα πρέπει μέσω της διδασκαλίας να ενι- 
σχύσει τους φοιτητές, στην ευρύτερη κατανόηση των 
Αναλογιστικών-Ασφαλιστικών εννοιών, στην κατανόη¬ 
ση συναφών μαθηματικών και στατιστικών εργαλείων, 
καθώς και στην εφαρμογή τους με χρήση σύγχρονων 
λογισμικών. 

Επιπλέον, μέσω της ερευνητικής του δράστη ριότητας 
θα πρέπει να μπορεί να ενισχύσει τους μεταπτυχιακούς 
φοιτητές στην εκπόνηση διπλωματικών εργασιών σε θέ¬ 
ματα που άπτονται στο ευρύτερο γνωστικό αντικείμενο 
του Τμήματος. 

Καλούνται οι ενδιαφερόμενοι να υποβάλουν ηλεκτρο¬ 
νικά την αίτηση υποψηφιότητας μέσω του ηλεκτρονικού 
συστήματος ΑΠΕΛΛΑ (Γιΐΐρ5://3ρθΙΐ3.ιτιίηθάυ.9ον.9ΐ'), 
μέσα σε αποκλειστική προθεσμία δύο (2) μηνών από 
την ημερομηνία του εγγράφου της ανακοίνωσης της δη¬ 
μοσίευσης της προκήρυξης αυτής στον Ημερήσιο Τύπο 
μαζί με όλα τα αναγκαία για την κρίση δικαιολογητικά. 

Μαζί με την αίτηση πρέπει να υποβάλουν: 

1. Αντίγραφο δελτίου αστυνομικής ταυτότητας ή δια¬ 
βατηρίου, το οποίο καταχωρείται ηλεκτρονικά. 

2. Αντίγραφο των πτυχίων και των τίτλων σπουδών 
τους. Αν οι τίτλοι σπουδών έχουν χορηγηθεί από Α.Ε.Ι. 
εξωτερικού θα πρέπει να υποβληθούν και οι σχετικές 
βεβαιώσεις ισοτιμίας από τον ΔΟΑΤΑΠ ή αντίγραφο της 
αίτησης για αναγνώριση της ισοτιμίας. 

3. Βιογραφικό Σημείωμα. 

4. Αναλυτικό υπόμνημα για τα υποβαλλόμενα πρωτό¬ 
τυπα επιστημονικά δημοσιεύματα. 

5. Διδακτορική Διατριβή και άλλα επιστημονικά δη¬ 
μοσιεύματα. 

6. Τα δικαιολογητικά από τα οποία αποδεικνύονται τα 
τυπικά και ουσιαστικά προσόντα. 

- Το πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
της τελικής πράξης διορισμού. Προκειμένου για πολίτες 
κρατών-μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους την ιθα¬ 
γένεια του οποίου έχει ο υποψήφιος. 

-Το αντίγραφο Ποινικού Μητρώου δικαστικής χρή¬ 
σης και το πιστοποιητικό στρατολογικής κατάστασης 
τύπου Α'θα αναζητηθούν αυτεπαγγέλτως από την υπη¬ 
ρεσία που θα προβεί στην έκδοση της τελικής πράξης 
διορισμού. 

Με υπεύθυνη δήλωση του ν. 1599/1986 οι υποψήφιοι 
δεσμεύονται ότι θα έχουν εκπληρώσει τις στρατιωτικές 
τους υποχρεώσεις ή θα έχουν απαλλαγεί νόμιμα από αυ¬ 
τές πριν την έκδοση της πρυτανικής πράξης διορισμού 
τους.Το κώλυμα της μη εκπλήρωσηςτων στρατιωτικών 
υποχρεώσεων δεν ισχύει για πολίτες κράτους-μέλους της 
Ευρωπαϊκής Ένωσης, στο οποίο δεν προβλέπεται όμοιο 
κώλυμα διορισμού. 

Οι ανωτέρω πολίτες οφείλουν να υποβάλουν, εκτός 
των πιο πάνω δικαιολογητικών και πτυχίο ή μεταπτυχι¬ 
ακό τίτλο σπουδών Ελληνικού Α.Ε.Ι. ή απολυτήριο Ελλη¬ 
νικού Λυκείου ή εξαταξίου Γυμνασίου ή πιστοποιητικό 
ελληνομάθειας Γ1 επιπέδου από το Κέντρο Ελληνικής 
Γλώσσας, από το οποίο θα αποδεικνύεται η πλήρης γνώ¬ 
ση και άνετη χρήση της Ελληνικής γλώσσας. 

Ο υποψήφιος που θα επιλεγεί για τη συγκεκριμένη 
θέση υποχρεούται να καταθέσει: 

- Πιστοποίηση Υγείας για διορισμό, με προσκόμιση 
σχετικών ιατρικών πιστοποιητικών κατόπιν παραπεμπτι¬ 
κού εγγράφου της υπηρεσίας του Πανεπιστημίου που 
θα προβεί στην έκδοση της τελικής πράξης διορισμού. 

Η προκαλούμενη δαπάνη θα βαρύνει τον προϋπολο¬ 
γισμό του Υπουργείου Παιδείας, Έρευνας και Θρησκευ¬ 
μάτων (Ειδικός Φορέας 19-250 και ΚΑΕ 0251). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Μυτιλήνη, 14 Μαρτίου 2019 
Η Πρυτάνισσα 
ΧΡΥΣΗ ΒΙΤΣΙΛΑΚΗ 


ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ 
(Τ.Ε.Ι.) ΚΡΗΤΗΣ 

Αριθμ. 2239/Φ30.2 

Προκήρυξη πλήρωσης δύο (2) θέσεων μελών Δι¬ 
δακτικού Ερευνητικού Προσωπικού (Δ.Ε.Π.) του 
Τ.Ε.Ι. Κρήτης. 

Ο ΠΡΥΤΑΝΗΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΚΡΗΤΗΣ 

Έχοντας υπόψη: 

Ι.Τις διατάξεις: 

α. των άρθρων 16 και 17 του ν. 1404/1983 (ΦΕΚ 173/ 


τ. Α'), όπως αντικαταστάθηκαν με τα αρ. 3 και 4α του 
ν. 2916/2001 (ΦΕΚ 114/τ. Α') αντίστοιχα, συμπληρώθη¬ 
καν και τροποποιήθηκαν με το αρ. 3 του ν. 3027/2002 
(ΦΕΚ 152/τ. Α'), το αρ. 8 του ν. 3404/2005 (ΦΕΚ 260/ 
τ. Α') και το άρθρο 20 του ν. 3794/2009 (ΦΕΚ 156/τ. Α') 
και ισχύουν, 

β. του ν. 2431/1996 (ΦΕΚ 175/τ. Α') «Διορισμός ή πρό¬ 
σληψη πολιτών της Ευρωπαϊκής Ένωσης στη Δημόσια 
Διοίκηση», 

γ.του άρθρου 11 τουν. 3833/2010 (ΦΕΚ 40/τ. Α') «Προ¬ 
στασία της Εθνικής Οικονομίας-Επείγοντα μέτρα για την 
αντιμετώπιση της δημοσιονομικής κρίσης» όπως ισχύει, 

δ. του άρθρου 19 του ν. 4009/2011 (ΦΕΚ 195/τ. Α') 
«Δομή, λειτουργία, διασφάλιση της ποιότητας των 
σπουδών και διεθνοποίηση των ανώτατων εκπαιδευ¬ 
τικών ιδρυμάτων», όπως αντί καταστάθηκε με το 9 του 
ν. 4521/2018 (ΦΕΚ 38/τ. Α') «Ίδρυση Πανεπιστημίου Δυ¬ 
τικής Αττικής και άλλες διατάξεις» και ισχύει, 

ε.τουν. 4521/2018 (ΦΕΚ 38/τ. Α') «Ίδρυση Πανεπιστη¬ 
μίου Δυτικής Αττικής και άλλες διατάξεις», 

στ. των άρθρων 2,12,15,18,21 και 84 του ν. 4485/2017 
(ΦΕΚ 114/τ. Α') «Οργάνωση και λειτουργία της ανώτα¬ 
της εκπαίδευσης, ρυθμίσεις για την έρευνα και άλλες 
διατάξεις», 

ζ. της παρ. 1 του άρθρου 30 του ν. 4452/2017 (ΦΕΚ 
17/τ. Α') «Ρύθμιση θεμάτων του Κρατικού Πιστοποιητι¬ 
κού Γλωσσομάθειας, της Εθνικής Βιβλιοθήκης της Ελλά¬ 
δας και άλλες διατάξεις», 

η. του π.δ. 134/1999 (ΦΕΚ 132/τ. Α729-06-1999) «Δι¬ 
ορισμός ή πρόσληψη πολιτών της Ευρωπαϊκής Ένωσης 
στα Ανώτατα Εκπαιδευτικά Ιδρύματα, Τεχνολογικά Εκ¬ 
παιδευτικά Ιδρύματα και λοιπά Νομικά Πρόσωπα Δη¬ 
μοσίου Δικαίου και Δημόσιες Υπηρεσίες του χώρου 
Τριτοβάθμιας Εκπαίδευσης αρμοδιότητας του ΥΠΕΠΘ». 

2. Το π.δ. 104/2013 (ΦΕΚ 137/τ. Α') «Μετονομασία Σχο- 
λής-Μετονομασία Τμημάτων- Συγχώνευση Τμημάτων - 
Ίδρυση Σχολής - Ίδρυση Τμήματος - Συγκρότηση Σχολών 
του Τ.Ε.Ι. Κρήτης». 

3. Τη με αριθμ. Φ.122.1/88/119483/Ζ2/20-7-2016 δι¬ 
ευκρινιστική εγκύκλιο τουΤμήματοςΑ' Κύριου Διδακτι¬ 
κού Προσωπικού του ΥΠ.Π.Ε.Θ «Οδηγίες εφαρμογής του 
ν. 4369/2016 (ΦΕΚ 27/Α'), του ν. 4386/2016 (ΦΕΚ 83/Α') 
και του ν. 4405/2016 (ΦΕΚ 129/Α>. 

4. Το αριθμ. ΔΙΠΠ/Φ.ΕΠ.11 /85/8044/06-05-2011 έγγρα¬ 
φο του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης με θέμα: «Προκηρύξεις εξέλι¬ 
ξης μελών ΔΕΠ Πανεπιστημίων, Ε.Π. Τ.Ε.Ι. και ΑΣΠΑΙΤΕ». 

5. Τη με αριθμ. Φ.122.1/6/14241/Ζ2/27-01-2017 από¬ 
φαση Υπουργού Παιδείας, Έρευνας και θρησκευμά¬ 
των (Α.Δ.Α. ΩΓΠΤ4653ΠΣ-ΩΑ7) με θέμα: «Διαδικασία 
συγκρότησης των εκλεκτορικών σωμάτων των Α.Ε.Ι., 
ρύθμιση θεμάτων εκλογής και εξέλιξης καθηγητών και 
υπηρετούντων λεκτόρων, ανανέωσης και μονιμοποίη¬ 
σης των επί θητεία επίκουρων καθηγητών, ελέγχου νο¬ 
μιμότητας των διαδικασιών αυτών και άλλων θεμάτων 
σχετικά με την εφαρμογή των διατάξεων του άρθρου 19 
του ν. 4009/2011 (ΑΊ 95), όπως ισχύει, και του άρθρου 
4 του ν. 4405/2016 (Α' 129), β) Ανάπτυξη και λειτουργία 
ηλεκτρονικού συστήματος ολοκληρωμένης διαχείρισης 

διαδικασιών εκλογής και εξέλιξης καθηγητών και υπηρε- 
τούντων λεκτόρων, ανανέωσης και μονιμοποίησης των 
επί θητεία επίκουρων καθηγητών, καθώς και κατάρτισης 
και τήρησης μητρώων εσωτερικών και εξωτερικών με¬ 
λών», που δημοσιεύθηκε στο ΦΕΚ 225/τ. Β'/31 -01 -2017. 

6. Τη με αριθμ. Φ.122.1/43/55760/Ζ2/04-04-2018 δι¬ 
ευκρινιστική εγκύκλιο του Τμήματος Α' Κύριου Διδα¬ 
κτικού Προσωπικού του ΥΠ.Π.Ε.Θ με θέμα «Παρέχονται 
Διευκρινίσεις». 

7. Την αριθμ. ΔΙΣΚΠΟ/Φ.15/οικ.8342/1-4-2014 εγκύ¬ 
κλιο του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης με θέμα «Κατάργηση της 
υποχρέωσης υποβολής πρωτοτύπων ή επικυρωμένων 
αντιγράφων εγγράφων». 

8. Τη με αριθμ. 2047/19-11-2018 αίτηση εξέλιξης Λέ¬ 
κτορα σε θέση Επίκουρου Καθηγητή. 

9. Το με αριθμ. 43/10-01-2019 Πρακτικό της Συνέλευ¬ 
σης του Τμήματος Νοσηλευτικής. 

10. Τη με αριθμ. Φ16/56652/Ζ2/10-04-2019 υπουργι¬ 
κή απόφαση με την οποία εγκρίθηκε η πίστωση για την 
προκήρυξη δύο (02) θέσεων καθηγητώνΤΕΙ. 

11. Τη με αριθμ. 1728/Φ30.2/05-10-2018 αίτηση εξέλι¬ 
ξης Λέκτορα σε θέση Επίκουρου Καθηγητή. 

12. Το με αριθμ. 41/17-10-2018 Πρακτικό της Συνέλευ¬ 
σης του Τμήματος Νοσηλευτικής. 

13. Τη με αριθμ. Φ16/18471/Ζ2/06-02-2019 υπουργι¬ 
κή απόφαση με την οποία εγκρίθηκε η πίστωση για την 
προκήρυξη έξι (06) θέσεων καθηγητών ΑΕΙ. 

14. Την ύπαρξη κενών οργανικών θέσεων. 

15. Την με αριθμ. 206997/Ζ1/27-11-2017 πράξη του 
Υπουργού Παιδείας, Έρευνας και Θρησκευμάτων (ΦΕΚ 
633/τ. Υ.Ο.Δ.Δ./30-11 -2017) με την οποία διαπιστώθηκε 
η εκλογή Πρύτανη και τεσσάρων (4) Αντιπρυτάνεων του 
ΤΕΙ Κρήτης. 

Αποφασίζει την προκήρυξη δύο (2) θέσεων μελών Δι¬ 
δακτικού Ερευνητικού Προσωπικού ως εξής: 

ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

Τμήμα Νοσηλευτικής 

- Μιας (1) θέσης Επίκουρου Καθηγητή με γνωστικό 
αντικείμενο «Νοσηλευτιική αξιολόγηση βαρέωςπασχό- 
ντων ασθενών-κλινικοί δείκτες». 

- Μιας (1) θέσης Επίκουρου Καθηγητή με γνωστικό 
αντικείμενο «Νοσηλευτική με έμφαση στην εφαρμογή 
της Νοσηλευτικής Ενημέρωσης στο νοσοκομειακό πε¬ 
ριβάλλον». 

ΔΙΚΑΙΟΛΟΓΗΤΙΚΑ ΗΛΕΚΤΡΟΝΙΚΗΣ ΥΠΟΒΟΛΗΣ ΥΠΟ¬ 
ΨΗΦΙΟΤΗΤΑΣ 

(Γιΐΐρ5://3ρθΙΐ3.ιτιίηθάυ.9Γ/) 

1. Αίτηση (ηλεκτρονικά μέσω της εφαρμογής ΑΠΕΛ¬ 
ΛΑ). 

2. Πτυχία και τίτλοι σπουδών των υποψηφίων. 

3. Διδακτορική διατριβή. 

4. Βιογραφικό σημείωμα. 

5. Επιστημονικά δημοσιεύματα και αναλυτικό υπόμνη¬ 
μα αυτών. 

6. Γενικά κάθε στοιχείο (βιβλία, δημοσιεύσεις, πιστο¬ 
ποιητικά προϋπηρεσίας, επαγγελματικής δραστηριότη¬ 
τας, πιστοποιητικό ξένης γλώσσας, κτλ.) που να αποδει- 
κνύει τα προσόντα των υποψηφίων. 


7. Αντίγραφο δελτίου αστυνομικής ταυτότητας ή δι¬ 
αβατηρίου. 

8. Πιστοποιητικό του αρμόδιου Δημάρχου στο οποίο 
θα αναγράφεται ο τρόπος και ο χρόνος απόκτησης της 
Ελληνικής ιθαγένειας και το οποίο θα αναζητηθεί αυτε- 
πάγγελτα από την Υπηρεσία πριν από την έκδοση της 
σχετικής πράξης διορισμού. Προκειμένου για πολίτες 
κρατών - μελών της Ευρωπαϊκής Ένωσης, πιστοποιητι¬ 
κό της αρμόδιας αρχής του κράτους την ιθαγένεια του 
οποίου έχει ο υποψήφιος. 

9. Πιστοποιητικό τύπου Α' του αρμοδίου Στρατολογι¬ 
κού Γραφείου από το οποίο να προκύπτει ότι ο ενδιαφε¬ 
ρόμενος δεν έχει στρατολογική ή χρηματική υποχρέω¬ 
ση και το οποίο θα αναζητηθεί αυτεπάγγελτα από την 
Υπηρεσία πριν από την ορκωμοσία, σύμφωνα με την 
με αριθμ. ΔΙΑΔΠ/Α/16425/25-6-2007 (ΦΕΚ 1055 /τ. Β'/ 
27-6-2007) κοινή υπουργική απόφαση. Με υπεύθυνη 
δήλωση του ν. 1599/1986 οι υποψήφιοι που δεν έχουν 
εκπληρώσει τις στρατιωτικές τους υποχρεώσεις ή δεν 
έχουν απαλλαγεί νόμιμα από αυτές κατά το χρόνο υπο¬ 
βολής της υποψηφιότητάς τους, δεσμεύονται ότι θα προ¬ 
σκομίσουν τα σχετικά δικαιολογητικά πριν την έκδοση 
της πράξης διορισμού τους. Το κώλυμα της μη εκπλή¬ 
ρωσης των στρατιωτικών υποχρεώσεων δεν ισχύει για 
πολίτες κράτους - μέλους της Ευρωπαϊκής Ένωσης, για 
τους οποίους δεν προβλέπεται όμοιο κώλυμα διορισμού. 

10. Αντίγραφο ποινικού μητρώου δικαστικής χρήσης 
που θα αναζητηθεί αυτεπάγγελτα από την Υπηρεσία 
πριν από την ορκωμοσία, σύμφωνα με την με αριθμ. 
ΔΙΑΔΠ/Α/22863/16-10-2006 (ΦΕΚ 1551 /τ. Β723-10-2006) 
κοινή υπουργική απόφαση. 

11. Γνωματεύσεις α) παθολόγου ή γενικού ιατρού και 
β) ψυχιάτρου, είτε του δημοσίου είτε ιδιωτών, που να 
πιστοποιούν την υγεία των υποψηφίων να ασκούν τα 
καθήκοντα της αντίστοιχης θέσης. 

12. Υπεύθυνη δήλωση του ν. 1599/1986, ότι δεν κα¬ 
τέχει άλλη θέση και δεν έχει άλλη απασχόληση στον 
ευρύτερο Δημόσιο ή Ιδιωτικό Τομέα. 

Τα δικαιολογητικά των παραπάνω στοιχείων 11 και 
12 θα κατατεθούν από τους υποψηφίους οι οποίοι θα 
εκλεγούν σε θέσεις Δ.Ε.Π. κατά την ημέρα της ορκωμο¬ 
σίας τους. 

Ολα τα δικαιολογητικά πρέπει να είναι ευκρινή φωτο¬ 
αντίγραφα των πρωτοτύπων εγγράφων που εκδόθηκαν 
από τις υπηρεσίες και τους φορείς της περίπτωσης α', 
της παρ. 2 του άρθρου 1 του ν. 4250/2014 (ΦΕΚ 74/Α') ή 
ακριβή αντίγραφά τους. Ομοίως γίνονται υποχρεωτικά 
αποδεκτά ευκρινή φωτοαντίγραφα από: α) αντίγραφα 
ιδιωτικών εγγράφων τα οποία έχουν επικυρωθεί από 
δικηγόρο, β) τα πρωτότυπα όσων ιδιωτικών εγγράφων 
φέρουν επίσημη θεώρηση και γ) αντίγραφα εγγράφων 
που έχουν εκδοθεί από αλλοδαπές αρχές και έχουν επι¬ 
κυρωθεί από δικηγόρο. Τα ξενόγλωσσα δικαιολογητικά 
πρέπει να συνοδεύονται από νόμιμες μεταφράσεις και 
να έχουν επικυρωθεί πρωτίστως από δικηγόρο. Οι τίτλοι 
σπουδών του εξωτερικού πρέπει να συνοδεύονται από 
πράξη ή βεβαίωση του οικείου οργάνου με την οποία 
αναγνωρίζονται ως ισότιμοι προς τους τίτλους που απο- 
νέμονται από τα εκπαιδευτικά ιδρύματα της ημεδαπής. 

Το σύνολο όλων των παραπάνω δικαιολογητικών, θα 
είναι στη διάθεση των μελών του Εκλεκτορικού Σώματος 
και της τριμελούς εισηγητικής επιτροπής, καθ' όλη τη 
διάρκεια της διαδικασίας επιλογής ή εξέλιξης. Ειδικό¬ 
τερα, οι πολίτες των κρατών - μελών της Ευρωπαϊκής 
Ένωσης οφείλουν να υποβάλουν εκτός των ανωτέρω 
δικαιολογητικών και πτυχίο ή μεταπτυχιακό τίτλο σπου¬ 
δών Ελληνικού Α.Ε.Ι. ή απολυτήριο Ελληνικού Λυκείου 
ή εξαταξίου Γυμνασίου ή πιστοποιητικό ελληνομάθειας 
Δ' επιπέδου από το Κέντρο Ελληνικής γλώσσας, από το 
οποίο θα αποδεικνύεται η πλήρης γνώση και άνετη χρή¬ 
ση της Ελληνικής γλώσσας. 

Μέσα σε αποκλειστική προθεσμία τριάντα (30) ημε¬ 
ρών από την επομένη της ημερομηνίας της τελευταίας 
δημοσίευσης στον ημερήσιο τύπο, υποβάλλονται ηλε¬ 
κτρονικά οι αιτήσεις των υποψηφίων σε θέσεις εκλογής 
ή εξέλιξης (αφού αυτοί έχουν προηγουμένως εγγράφει 
στο ηλεκτρονικό σύστημα ΑΠΕΛΛΑ), στη διαδικτυακή 
διεύθυνση: Γιΐΐρ5://3ρθΙΐ3.ιπίηθάυ.9ον.9Γ/ μαζί με όλα 
τα αναγκαία για την κρίση δικαιολογητικά. 


Δικαιολογητικά που έχουν ήδη καταχωρίσει οι υποψή¬ 
φιοι κατά την εγγραφή τους στο γενικό Μητρώο και δε 
χρήζουν επικαιροποίησης, εξαιρούνται από την εκ νέου 
ηλεκτρονική υποβολή. 

Συμπλήρωση (ηλεκτρονικά) των δικαιολογητικών 
της προκήρυξης μετά την κατάθεση και πρωτοκόλλη¬ 
ση των αιτήσεων υποψηφιότητας, επιτρέπεται μόνο αν 
πρόκειται για διασαφηνιστικά στοιχεία που ζητήθηκαν 
συμπληρωματικά από τα μέλη του εκλεκτορικού σώ¬ 
ματος και της Εισηγητικής Επιτροπής και αφορούν σε 
δικαιολογητικά που κατατέθηκαν εμπρόθεσμα. 

Η προκαλούμενη δαπάνη θα βαρύνει τον προϋπολο¬ 
γισμό του Υπουργείου Παιδείας, Έρευνας και Θρησκευ¬ 
μάτων (Ειδικός Φορέας 19-250 και ΚΑΕ 0251). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Ηράκλειο, 16 Απριλίου 2019 

Ο Πρύτανης 

ΝΙΚΟΛΑΟΣ ΚΑΤΣΑΡΑΚΗΣ 

